Na podlagi 15. člena  Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 - popr., 65/09 - popr., 20/11, 40/12-ZUJF in 57/12-ZPCP-2D) in v skladu s 4. členom Pravilnika o normativih za financiranje višjih strokovnih šol (Uradni list RS, št. 95/08, 90/12 in 104/15) ministrica za izobraževanje, znanost in šport izdaja

Odredbo
 o sprejemu višješolskega študijskega programa Ustni higienik


1. člen

Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 152. seji, dne 18. 12. 2015, ministrica, pristojna za izobraževanje, sprejme višješolski študijski program Ustni higienik, za pridobitev naziva strokovne izobrazbe ustni higienik/ustna higieničarka, okrajšano ust. hig..
2. člen

(1) Višješolski študijski  program iz prejšnjega člena se uvrsti v 1. programsko skupino.

(2) Višješolski študijski program iz prejšnjega člena Ministrstvo za izobraževanje, znanost in šport objavi na svoji spletni strani. 

(3) Višješolski študijski program iz prejšnjega člena se začne uporabljati s študijskim letom 2016/2017.


3. člen

Ta odredba začne veljati naslednji dan po objavi v Uradnem listu Republike Slovenije.

